

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 25.jūlijā **Nr.481**

 (prot.Nr.28, 30.§)

**Par sabiedrības ar ierobežotu atbildību “Daugavpils dzīvokļu un komunālās saimniecības uzņēmums” kapitāla daļu turētāja lēmumu pieņemšanas tiesību nodošanu Daugavpils pilsētas domes izpilddirektoram**

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta otro daļu, kas nosaka, ka pašvaldības dome var nodot pašvaldības kapitāla daļu turētāja lēmumu pieņemšanas tiesības pašvaldības domes priekšsēdētāja vietniekam, pašvaldības izpilddirektoram vai tās pilsētas (novada) pašvaldības struktūrvienības vadītājam, kurai ir uzticēta attiecīgu pašvaldības kapitāla daļu pārvaldīšana,

nodrošinot Daugavpils pilsētas domes noteikumu Nr.11 „Kapitālsabiedrību un kapitāla daļu pārvaldības kārtība” (apstiprināti ar Daugavpils pilsētas domes 2015.gada 23.jūlija lēmumu Nr.311) 3.punkta prasību izpildi un ievērošanu,

nolūkā nodrošināt Daugavpils pilsētas domei piederošās kapitālsabiedrības SIA „ Daugavpils dzīvokļu un komunālās saimniecības uzņēmums” pārvaldību, tās darbības efektivitātes izvērtēšanu un atbilstību normatīvo aktu prasībām, kā arī izvērtējot, ka amatu savienošana nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome** **nolemj:**

Nodot sabiedrības ar ierobežotu atbildību „Daugavpils dzīvokļu un komunālās saimniecības uzņēmums”, reģistrācijas numurs 41503002485, kapitāla daļu turētāja lēmumu pieņemšanas tiesības Daugavpils pilsētas domes izpilddirektoram.

Domes priekšsēdētājs *(personiskais paraksts)* A.Elksniņš